На основу члана 123. став 8. Закона о основама система образовања и васпитања (“*Службени гласник РС*", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на електронској седници одржаној од дана 16.07.2024 - 18.07.2024. године, донео је следећу

**ОДЛУКУ О ДАВАЊУ МИШЉЕЊА**

**у поступку**

**за избор директора**

**ОШ « Mлада покољења» у Ковачици**

**I**

На конкурс за избор директора ОШ « Млада Покољења » у Ковачици пријавио се један кандидат:

* **Биреш Ањичка, професор биологије-хемија из Ковачице**

**II**

Даје се **позитивно** мишљење за избор предложеног кандидата из члана 1. тачка 1. ове Одлуке - Биреш Ањички, професору биологије-хемија из Ковачице, на радно место директора ОШ « Млада Покољења » у Ковачици .

***Образложење***

У складу са чланом 123. став 5. Закона о основама система образовања и васпитања и чланом 12. став 1. тачка 3. Закона о националним саветима националних мањина, ОШ « Млада Покољења » у Ковачици доставила је Савету захтев за давање мишљења о предложеном кандидату.

Извршни одбор Националног савета разматрао је на 45. седници, одржаној од дана 16.07.2024 - 18.07.2024. године достављени захтев. Према достављеној документацији видљиво је да је пријаву на конкурс доставио један кандидат, Биреш Ањичка, професор биологије-хемија из Ковачице Наставничко веће ОШ « Млада Покољења » у Ковачици је на седници одржаној дана 21.06.2024. године, спровело је тајно изјашњавање запослених и дало је позитивно мишљење Биреш Ањички.

За давање позитивног мишљењa кандидату Биреш Ањички, гласало је 43 од укупно 69 запослених..

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

С обзиром да су се сви чланови изјаснили до 17.07.2024. године, електронска седница је са наведеним датумом окончана.

За давање позитивног мишљења предложеном кандидату гласало је 7 чланова Извршног одбора од укупног броја присутних. За давање негативног мишљења гласало је 0 чланова. Уздржаних чланова није било.

У складу са горе наведеним, а на основу одредаба члана 123. став 5. Закона о основама система образовања и васпитања и члана 12. став 1. тачка 3. Закона о националним саветима националних мањина, донета је одлука из диспозитива.

Национални савет позива будућег директора на сарадњу при популаризацији и реализацији наставе словачког језика ОШ « Млада Покољења » у Ковачици .

Број: 01- 113/ 2024-04

Датум: 17.07.2024

Место: Нови Сад

ПРЕДСЕДНИЦА ИО НССНМ

Елена Турански с.р.

ПРЕДСЕДНИЦА НССНМ

Душанка Петрак